ແກ໊ງອາຊະຍາກໍາຂ້າມຊາດ ໃນເອເຊຍ ມີລາຍໄດ້ສູງກ່ວາ ຈີດີພີ ຂອງຫລາຍໆປະເທດ
ອາຊະຍາກໍາຂ້າມຊາດ ໃນຂົງເຂດເອເຊຍປາຊິຟິກ ສ້າງລາຍ​ໄດ້ 90 ພັນລ້ານໂດລ່າ ໃນແຕ່ລະປີ ຫລາຍກ່ວາ ຜົນຜະລິດລວມພາຍໃນ ຂອງ ສປປ ລາວ 13 ເທົ່າ.
ອາດຊະຍາກໍາຂ້າມຊາດຢູ່ໃນຂົງເຂດເອເຊຍປາຊິຟິກ ກໍາລັງ ສ້າງລາຍໄດ້ ໃຫ້ແກ່ພວກແກ໊ງອາຊະຍາກໍາໃນມູນຄ່າ 90 ພັນ ລ້ານໂດລ່າໃນແຕ່ລະປີ ຊຶ່ງສ່ວນໃຫຍ່ແມ່ນໄດ້ມາຈາກການຄ້າ ຢາເສບຕິດ ແລະການຜະລິດເງິນປອມ Daniel Schearf ຜູ້ສື່ຂ່າວວີໂອເອລາຍງານຈາກບາງກອກ ກ່ຽວກັບຜົນການສຶກ ສາຄົ້ນຄວ້າຊຸດໃໝ່ຂອງອົງການສະຫະປະຊາຊາດ ທີ່ຊີ້ແນະ ວ່າ ລາຍໄດ້ຂອງກຸ່ມອາຊະຍາກໍາພວກນີ້ ແມ່ນຫລາຍກວ່າມູນ ຄ່າຜະລິດຕະພັນໂຮມພາຍໃນຂອງບາງເສດຖະກິດ ໃນຂົງ ເຂດເອເຊຍຕາເວັນອອກດ້ວຍຊໍ້າ ຊຶ່ງທອງປານ ມີເລຶ່ອງນີ້ ມາສະເໜີທ່ານ ຫ້ອງການຢຸກຢາແລະອາຊະຍາກໍາຂອງສະຫະປະຊາຊາດ ຫຼື UNODC ເວົ້າວ່າ ພວກກຸ່ມອາຊະຍາກໍາໃນຂົງເຂດເອ ເຊຍຕາເວັນອອກແລະປາຊິຟິກ ແມ່ນມີການຈັດຕັ້ງກັນເປັນ ຢ່າງດີມີລະບົບ ທີ່ສາມາດຫາຜູ້ສະໜອງສິນຄ້າໃຫ້ຕົນ ໄດ້ ຈາກຂົງເຂດໄກໆຮອດ ອາຟຣິກາ ແລະຂະຫຍາຍຕະຫຼາດ ອອກໄປທົ່ວຂົງເຂດເອເຊຍ ແລະເຂົ້າໄປໃນພາກພື້ນຢູໂຣບ ແລະອະເມຣິກາເໜືອ ອີກດ້ວຍ ແລະກຸ່ມອາຊະຍາກໍາທີ່ວ່ານີ້ ທໍາລາຍໄດ້ຢ່າງມະຫາສານ ເປັນຫຼາຍໆສິບພັນລ້ານໂດລ່າ ຈາກການຂາຍຢາເສບຕິດ ສິນຄ້າປອມ ໄມ້ ແລະສັດປ່າຜິດກົດໝາຍ ແລະຈາກການລັກ ລອບຄ້າມະນຸດ ເມື່ອວັນອັງຄານອາທິດແລ້ວນີ້ UNODC ໄດ້ນໍາອອກເຜີຍແຜ່ ຜົນການສຶກສາຄົ້ນຄວ້າ ບັ້ນນຶ່ງ ທີ່ມີຫົວເລຶ່ອງວ່າ “ອາຊະຍາກໍາຈັດຕັ້ງຂ້າມຊາດໃນຂົງເຂດເອເຊຍຕາເວັນອອກ ແລະແປຊິຟິກ, ການຊັ່ງຊາຕີລາຄາໄພຂົ່ມຂູ່ ” Giovanni Broussard ເຈົ້າໜ້າທີ່ໂຄງການຂອງ UNODC ປະຈໍາບາງກອກ ທີ່ເປັນຜູ້ຮ່າງບາງບົດຢູ່ໃນລາຍງານດັ່ງກ່າວເວົ້າຜ່ານ skype ວ່າລາຍໄດ້ຂອງພວກກຸ່ມອາຊະ ຍາກໍາຂ້າມຊາດ ແມ່ນຫລາຍກວ່າຜະລິດຕະພັນລວມພາຍໃນຂອງບາງປະເທດ ທ່ານ Broussard ເວົ້າວ່າ: ລາຍງານຂອງຢູແອັນເວົ້າວ່າ ຜົງຂາວເຮໂຣອີນ ແລະຢາກະຕຸ້ນປະສາດ ປະເພດ Methamphetamines ຫລືຢາບ້າ ທັງສອງຢ່າງນີ້ລວມກັນ ແມ່ນປະກອບ ເປັນຫຼາຍ ກວ່ານຶ່ງສ່ວນສາມຂອງລາຍໄດ້ຈາກແກ໊ງອາຊະຍາກໍາໃນຂົງເຂດ ຄື 16 ພັນລ້ານ 3 ແສນໂດລ່າ ສໍາລັບເຮໂຣອິນແລະ 15 ພັນລ້ານໂດລາ ສໍາລັບຢາບ້າ ຜົງຂາວເຮໂຣອີນສ່ວນໃຫຍ່ແມ່ນຜະລິດຢູ່ໃນມຽນມາ ແລະສົ່ງຂາຍໃຫ້ຈີນແລະຂົງເຂດ ເອເຊຍຕາເວັນອອກ ສຽງໃຕ້ ທັງມຽນມາແລະຈີນ ຍັງເປັນຜູ້ຜະລິດແລະຜູ້ ສົ່ງອອກລາຍ ໃຫຍ່ຂອງຢາບ້າອີກ ທ່ານ Broussard ເວົ້າວ່າ ຄວາມພະຍາຍາມເພື່ອກວາດລ້າງການຜະລິດ ຝິ່ນຂອງອັຟການີສຖານ ທີ່ເອົາໄປກັ່ນເປັນຜົງເຮໂຣອີນ ນັ້ນ ຍັງຜົນໃຫ້ພວກປູກຝິ່ນໃນມຽນມາ ພາກັນປູກຝິ່ນ ຫຼາຍຂຶ້ນ ທ່ານ Broussard ເວົ້າວ່າ: ໃນຕະຫລອດລາຍງານນັ້ນ ຈີນໂຜ່ໂຕຂຶ້ນເປັນປະເທດນຶ່ງ ໃນບັນດາພວກປະເທດ ທີ່ມີບົດບາດສໍາຄັນທີ່ສຸດ ໃນເລື້ອງອາຊະຍາກໍາຂ້າມຊາດ ຜະລິດຕະພັນປອມ ຊຶ່ງສ່ວນໃຫຍ່ແມ່ນມາຈາກຈີນ ແລະສົ່ງໄປຂາຍໃຫ້ຢູໂຣບແລະສະຫະລັດ ແມ່ນເປັນ ອຸດສາຫະກໍາຜິດກົດໝາຍຢ່າງດຽວທີ່ໃຫຍ່ທີ່ສຸດ ຄືມີ ມູນຄ່າຫຼາຍກວ່າ 24 ພັນລ້ານໂດລ່າຕໍ່ປີ ພວກຢຸກຢາປອມ ຊຶ່ງສ່ວນໃຫຍ່ກໍມາຈາກຈີນແລະ ອິນເດຍ ແມ່ນຫາຊື້ໄດ້ງ່າຍໃນທົ່ວ ຂົງເຂດເອເຊຍ ຕາເວັນອອກສຽງໃຕ້ ແລະໄກໄປເຖິງຂົງເຂດອາຟຣີ ກາ ຊຶ່ງເປັນໄພອັນຕະລາຍຕໍ່ສຸຂະພາບ UNODC ໄດ້ອ້າງຜົນການສຶກສາຄົ້ນຄວ້າ ທີ່ສະແດງວ່າ ມີ 47 ເປີເຊັນໂດຍສະເລ່ຍຂອງ ຢາຕໍ່ຕ້ານໂຣກໄຂ້ຍຸງ ທີ່ໄດ້ກວດເບິ່ງຢູ່ໃນຂົງເຂດເອເຊຍຕາເວັນອອກສຽງໃຕ້ ທີ່ພົບວ່າ ເປັນຢາປອມ ນອກນີ້ແລ້ວ ຈີນຍັງເປັນປະເທດທີ່ບໍລິໂພກພວກສັດປ່າທີ່ໃກ້ຈະສູນພັນແລະຜິດກົດໝາຍ ລາຍໃຫຍ່ທີ່ສຸດ ຊຶ່ງສ່ວນໃຫຍ່ແມ່ນລັກລອບເອົາມາຈາກ ປະເທດອິນໂດເນເຊຍ ຟິລິບປິນ ມຽນມາ ແລະກໍາປູເຈຍ ຄວາມຮຽກຮ້ອງຕ້ອງການທີ່ເຕີບໂຕຂຶ້ນໄປນັບມື້ ສໍາລັບຢາພື້ນເມືອງແລະສິ່ງປະດັບເລັກໆ ນ້ອຍໆທີ່ແປກໆ ຢູ່ໃນຂົງເຂດເອເຊຍນັ້ນ ຍັງເປັນຕົວຂັບດັນໃຫ້ມີການລັກລອບຂ້າແຮດ ແລະຊ້າງ ຢູ່ໃນຂົງເຂດອາຟຣິການັ້ນນໍາ ທ່ານ ບຣູຊາດ ເວົ້າອີກວ່າ ຍັງພົບເຫັນຫຼັກຖານວ່າ ພວກລັກລອບຂ້າສັດຊາວອາຟຣິກາ ກໍາລັງຊອກຫາສັດປ່າ ທີ່ໃກ້ຈະສູນພັນແຫ່ງຂົງເຂດຕາເວັນອອກສຽງໃຕ້ ນັ້ນແທນ ຜົນການສຶກສາຄົ້ນຄວ້າປະເມີນວ່າ ມີຫຼາຍກວ່າ 30 ເປີເຊັນຂອງຜະລິດຕະພັນໄມ້ຂອງ ຂົງເຂດ ຊຶ່ງເປັນອຸດສາຫະກໍາທີ່ມີມູນຄ່າ 17 ພັນລ້ານໂດລ່າ ນັ້ນ ແມ່ນໄດ້ມາຢ່າງຜິດກົດ ໝາຍໃນປີ 2010 ແລະຈີນກັບອິນໂດເນເຊຍ ແມ່ນເປັນສອງປະເທດສົ່ງອອກລາຍໃຫຍ່ ທີ່ສຸດ ຄືໃນມູນຄ່າ 7 ພັນລ້ານ ໂດລ່າ ແລະ 6 ພັນລ້ານໂດລ່າ ທ່ານ ບຣູຊາດ ເວົ້າອີກວ່າ ຄວາມພະຍາຍາມເພື່ອປ້ອງກັນອາຊະຍາກໍາ ທີ່ມີການຈັດຕັ້ງ ດັ່ງກ່າວ ຈະບໍ່ສາມາດເຮັດໄດ້ ໂດຍປາດສະຈາກການຊ່ວຍເຫຼືອແລະການຮ່ວມມືຂອງຈີນ ທ່ານ ບຣູຊາດ ເວົ້າວ່າ: UNODC ເວົ້າວ່າ ເຖິງແມ່ນວ່າ ການລັກລອບຄ້າມະນຸດແລະພວກຄົນງານຕ່າງດ້າວ ຂ້ອນຂ້າງຈະນ້ອຍ ຖ້າຄິດໃນແງ່ເງິນໂດລາ ຄືປະມານສອງພັນລ້ານໂດລາຕໍ່ປີເທົ່ານັ້ນ ກໍຕາມ ແຕ່ຜົນເສຍຫາຍທີ່ມີຕໍ່ພວກເຄາະຮ້າຍນັ້ນ ແມ່ນໃຫຍ່ມະຫາສານ ລາຍງານການສຶກສາຄົ້ນຄວ້າດັ່ງກ່າວໃຫ້ຂໍ້ສັງເກດວ່າ ສະມາຄົມປະຊາຊາດເອເຊຍຕາ ເວັນອອກສຽງໃຕ້ ຫຼືອາຊ່ຽນ ມີກໍານົດທີ່ຈະສ້າງຕັ້ງປະຊາຄົມເສດຖະກິດຂຶ້ນມາພາຍໃນ ປີ 2015 ເພື່ອອໍານວຍຄວາມສະດວກໃຫ້ແກ່ການຫຼັ່ງໄຫຼຢ່າງເສລີ ຂອງແຮງງານ ວັດຖຸ ແລະການລົງທຶນ ໃນລະຫວ່າງປະເທດສະມາຊິກ ແຕ່ລາຍງານເຕືອນວ່າ ການຈັດຕັ້ງປະຊາຄົມເສດຖະກິດດັ່ງກ່າວນັ້ນ ກໍຈະເປັນຕົວເພີ່ມ ການເຄຶ່ອນໄຫວໄປມາ ຂອງສິນຄ້າຜິດກົດໝາຍຫຼາຍຂຶ້ນນໍາ ເຊ່ນກັນ